**Kuudesti laukeava** on suomalainen kuusiosainen vuonna 1992 valmistunut Yleisradion tuottama sketsisarja. Sarja on Lapinlahden Linnut -yhtyeen jäsenten tekemä kolmas sketsisarja, ja jatkoa edellisille sketsisarjoille *Seitsemän kuolemansyntiä* (1988) ja *Maailman kahdeksan ihmettä* (1990). Sketsisarja oli tuolloin viimeinen, jonka Lapinlahden Linnut tekivät Yleisradiolle.

Näyttelijät
-----------

Sarjassa näyttelivät kaikki samat yhtyeen jäsenet kuin kahdessa edellisessä sketsisarjassa. Uutena näyttelijänä mukana oli myös vuonna 1989 yhtyeeseen mukaan tullut Veli-Pekka Oinonen. Lapinlahden Lintujen edellisistä sketsisarjoista poiketen yhtyeen alkuperäinen solisti Markku Toikka ei esiintynyt enää *Kuudesti laukeavassa*, koska hän oli eronnut yhtyeen kokoonpanosta aiemmin.

*Kuudesti laukeava* erottui myös edellisistä sketsisarjoista, että niissä näytteli myös vaihtuvat naisnäyttelijät, Minna Turunen, Nina Jääskeläinen ja Tarja Omenainen. Yhtyeen jäsen Mikko Kivinen kommentoi asiaa Helsingin Sanomien artikkelissa ennen sarjan ensiesityksen alkamista televisiossa, että: "onhan se hyvä, että mukana on edes yksi kaunis näyttelijä, ja että "saadaan vähän visuaalista tasapainoa." Aiemmissa sarjoissa yhtyeen miesjäsenet olivat esittäneet myös naisroolit.

Esitysajat
----------

Sarja ensiesitys alkoi Yle TV1-kanavalla 28. maaliskuuta 1992 kestäen 2. toukokuuta 1992 saakka. Uusintana sarja esitettiin syksyllä 2003.

### Esityspäivämäärät

| Jakso | Ensiesitys | Vuoden 2003 uusinta |
| --- | --- | --- |
| 1. | 28.3.1992 | 29.8.2003 |
| 2. | 4.4.1992 | 5.9.2003 |
| 3. | 11.4.1992 | 12.9.2003 |
| 4. | 18.4.1992 | 19.9.2003 |
| 5. | 25.4.1992 | 26.9.2003 |
| 6. | 2.5.1992 | 3.10.2003 |
|

Vastaanotto
-----------

Helsingin Sanomien toimittaja Jussi Karjalainen kommentoi sarjan ensiesityksen aikaan artikkelissaan, että sarja "nauruja laukaisee niuhommin kuin edeltäjänsä". Jukka Kajava puolestaan kirjoitti, että "sarja ei ole huono tai mitätön", ja "sarja on hetkittäin hauska, ihan ohimenevästäkin pistäväkin, mutta sen sisältöinen, että kaikki muutkin viihdeviikarit olisivat voineet tehdä saman ohjelman.".

Sarjan sketsejä
---------------

Joka jakson alussa olevassa Sex Shop-sketsissä erilaiset ihmiset kulkevat kadulla, vilkuilevat ympärilleen ja "pujahtavat" seksikauppaan.
Tähtireki-sketseissä matkan aikana miehistö on kehittänyt uuden "tehokkaamman" kielen, joka perustuu siihen että he sanovat sanoista vain ensimmäisen kirjaimen  
TITOK = Taistelijat, ihmiskunnan tulevaisuus on käsissänne.
### Alkusketsi: Sex Shop

Jokainen jakso alkaa Sex Shop-nimisellä alkusketsillä. Siinä erilaiset ihmiset kävelevät kadulla tehden samalla jotain askareita. Kulkiessaan seksikaupan ohi ihmiset pysähtyvät, vilkuilevat ympärilleen ja "pujahtavat" seksikauppaan. Lopuksi kauppaan menee myös nainen, jonka jälkeen kaupassa räjähtää, ja yhtyeen jäsenien päät lentävät ikkunasta ulos.

### Karpolla on asiaa

Parodia *Karpolla on asiaa* -ohjelmasta. Reportaasissa kerrotaan lempääläisestä rauhallista elämää viettävästä vanhuksesta, jonka elämä järkyttyi ostaessaan postimerkin postikonttorista. Postikonttorissa virkailija oli valehdellut postimerkin hinnasta vanhukselle. Karpo vaatii asiasta luonnollisesti selvitystä aina Postin ylintä johtoa myöten.

### Kärttynä

Karjalainen mieskansanlauluryhmä Kärttynä (parodia Värttinä -yhtyeestä) esittää hittikappaleensa *Vanha kivennapalainen vitutuslaulu*. Kappale muistuttaa Värttinän menestyskappaletta *Marilaulu*.

### Megavisa

Parodia 1990-luvulla televisiossa esitetystä visailuohjelmasta *Megavisa*. Sketsissä *Megavisaan* on etsimässä uutta juontaja Jukka-Pekka Paloa, ja vakanssia tavoittelemaan on ilmoittautunut kahdeksan toivorikasta kandidaattia. Äärimmilleen viedyillä hahmoilla oli kolme yhdistävää ominaisuutta: vesikampaus, mirri (eli rusetti), ja leveä hymy.. "Megatyttö-Marikaa" sketsissä esitti Tarja Omenainen. 

### Nummisuutarit Karaoketeatterissa

Sketsissä Kansallisteatterin karaokeillassa katsojat pääsevät esittämään "karaokena" teatteriesityksiä. Lauri Vehviläinen -niminen mies on valinnut näytelmäksi Aleksis Kiven *Nummisuutarit*, jossa hän esittää Eskon roolia. Laten tulkinta roolista on omaehtoinen ja väkevä. Sketsin taustalla on 1990-luvun alussa Suomessa suosioon tullut karaokelaulanta.

### Oikeus voittaa

Mies tai nainen on pahoissa ongelmissa. Tilanteessa hänelle kuitenkin tarjotaan helppo ratkaisu, ja häntä rohkaistaan jatkamaan. Ongelmatilanteeseen joutunutta kuitenkin huijataan, ja juuri kun hän on ilahtumaisillaan toisten ymmärtäväisyydestä, hänelle aletaan nauraa ja lopulta hänet hakataan. 

Sketsijatkumon ensimmäisessä sketsissä pääosassa on poliisiasemalle tuotu alkoholisoitunut mies, toisessa sketsissä pääosassa on pölynimureita myyvä myyntiedustaja, ja kolmannessa sketsissä perhe, joka on menettänyt kotinsa, ja saapuu pankkiin neuvottelemaan asuntolainan takaisinmaksusta. 

### Palkinto

Jatkoa sketsisarjassa *Maailman kahdeksan ihmettä* esitetylle sketsille. Suomeen on iskenyt lama, neuvostokauppa on romahtanut, ja teollisuudella menee kurjasti, josta syytetään pari vuotta sitten prenikan saanutta työmiestä. Tämän seurauksena prenikka otetaan häneltä pois, ja häntä hakataan remmillä. Jälleen työntekijä tuntee epäviihtymystä työssään.

### Rikoksen sovittelu

Sketsissä kaksi miestä kohtaavat toisensa sovittelussa sovittelijan kanssa. Toinen miehistä on pahoinpidellyt toisen miehen ravintolassa. Pahoinpidellyltä mieheltä kysytään sopivaa hyvitystä tapahtuneesta. Sovittelutilanne kuitenkin saa lopulta yllättävän käänteen.

### Teatteriseurue "Mahtavat mulkut"

Parodia naisteatteriryhmästä Raivoisat Ruusut. Ohjaaja Jaakko Lahnan vetämässä teatteriseurue Mahtavissa mulkuissa on vain miespuolisia teatterinäyttelijöitä. Näytelmää tullaan esittämään Lauttasaaren vesitornissa, jonka katsomossa on tilaa 16 katsojalle.

### Tähtireki

Star Trek -parodia Tähtireessä yksinäinen avaruusalus purjehtii avaruudessa yrittäen etsiä ihmiskunnalle uutta kotia tuhoutuneen maapallon sijaan. Matkan aikana miehistö on kehittänyt uuden "tehokkaamman" kielen, joka perustuu siihen että he sanovat sanoista vain ensimmäisen kirjaimen. Yleensä miehistön käyttämän kielen rajoituksista johtuen, avaruusalus lähestyy usein katastrofia, johon aluksen kapteeni toteaa lakonisesti *EVVK* ("ei voisi vähempää kiinnostaa").

#### EVVK-sanonta

*Pääartikkeli: EVVK*
Tähtireki-sketseissä tutuksi tullut EVVK-hokema oli peräisin Lähi-idässä palvelleilta suomalaisilta YK-joukoilta. Lapinlahden Linnut tekivät vuonna 1991 viihdytyskiertueen suomalaisten rauhanturvaajien parissa Libanonissa ja Golanilla. Mikko Kivisen mukaan EVVK oli kuulunut rauhanturvaajien sanavarastoon jo pitkään. Joukkojen ammattislangi "viehätti ja ihmetytti" yhtyettä suuresti, ja kunnianosoituksena rauhanturvaajia kohtaan yhtye päätti käyttää EVVK:ta Tähtireki-sketseissä.

Musiikkiesitykset
-----------------

Miessolistiyhtye Kärttynä esittämässä kappalettaan *Vanha kivennapalainen vitutuslaulu*.
Sketsisarjassa esitettiin sketsien lisäksi Lapinlahden Lintujen tekemää musiikkia, joista osa julkaistiin yhtyeen albumeilla.

Alla olevassa taulukossa tiedot sketsisarjassa esitetyistä musiikkiesityksistä, ja tieto onko kappaleesta tehty levytetty versio Lapinlahden Lintujen albumille.

| Jakso | Musiikkiesityksen nimi | Levytetty albumille |
| --- | --- | --- |
| 1. | Kiitos herra ruuasta | Esitetty vain televisiosarjassa |
| 2. | Saunaan | Esitetty vain televisiosarjassa |
| 3. | Se tekee gutaa | *Grrr!* (1992) |
| 4. | Pelottaa | Esitetty vain televisiosarjassa |
| 5. | Lääkitys vailla  Tiiviö | Esitetty vain televisiosarjassa *Grrr!* (1992) |
| 6. | Olaa ja LailaaVanha kivennapalainen vitutuslaulu | *Grrr!* (1992)*Grrr!* (1992) (nimellä Vanha suomalaisten poikain vitutuslaulu) |
|

Julkaisut
---------

Sketsisarjan DVD-julkaisun kansikuva.
Sarja julkaistiin DVD-formaatissa vuonna 2006 PAN Visionin julkaisemana. Samassa DVD-julkaisussa on lisäksi vuonna 2006 valmistunut *Muuttuuko ihminen* -sketsisarja. Sarja on julkaistu myös Lapinlahden Linnut: Ehkä kaikki -keräilyboksissa.

Lähteet
-------

1. 1 2  Lindfors, Jukka: Lapinlahden Linnut: Kuudesti laukeava *Yle Elävä arkisto*. Viitattu 2.3.2024.
2. 1 2  Syrjänen, Päivi: Vaatimaton valloittaja.  *Helsingin Sanomat*, 24.2.1992, s. 42. Näköislehti, tilaajille. Viitattu 29.2.2024.
3. 1 2 3 4 5 6 7  Karjalainen, Jussi: Lapinlahden lintujen reviiri kapenee vaikka aiheet ulottuvat avaruuteen.  *Helsingin Sanomat*, 28.3.1992, s. 71. Näköislehti, tilaajille. Viitattu 2.3.2024.
4. ↑  Esitystiedot Radio- ja televisioarkistossa *Radio- ja televisioarkisto*. Viitattu 2.3.2024.
5. ↑  Ohjelmatiedot 12.9.2003 (Tilaajille) *Helsingin Sanomat*. Viitattu 2.3.2024.
6. ↑  Kajava, Jukka: Linnut setääntyivät.  *Helsingin Sanomat*, 31.3.1992, s. 47. Näköislehti, tilaajille. Viitattu 2.3.2024.
7. 1 2 3  Lindfors, Jukka: Lapinlahden Linnut: Karpolla on asiaa *Yleisradio*.  3.9.2009. Viitattu 2.3.2024.
8. 1 2  Lindfors, Jukka: Lapinlahden Linnut: Kärttynä esiintyy *Yleisradio*.  23.10.2009. Viitattu 2.3.2024.
9. 1 2  Lindfors, Jukka: Lapinlahden Linnut: Megavisa *Yleisradio*.  24.9.2009. Viitattu 2.3.2024.
10. 1 2  Yrttiaho, Tuomo: Megavisassa vaatimattomuus ei ollut hyve *Helsingin Sanomat*.  23.2.2016. Viitattu 2.3.2024.
11. 1 2 3 4  Lindfors, Jukka: Lapinlahden Linnut: Nummisuutarit Karaoketeatterissa *Yleisradio*.  23.9.2009. Viitattu 2.3.2024.
12. ↑  Lindfors, Jukka: Lapinlahden Linnut: Poliisiasema *Yleisradio*.  21.8.2009. Viitattu 2.3.2024.
13. ↑  Lindfors, Jukka: Lapinlahden Linnut: Imurikauppias *Yleisradio*.  10.9.2009. Viitattu 2.3.2024.
14. 1 2 3 4  Lindfors, Jukka: Lapinlahden Linnut: Palkinto *Yleisradio*.  30.9.2009. Viitattu 2.3.2024.
15. 1 2 3 4  Lindfors, Jukka: Lapinlahden Linnut: Rikoksen sovittelu *Yleisradio*.  26.8.2009. Viitattu 2.3.2024.
16. 1 2  Suosikkinäyttelijä paljasti EVVK-hokeman synnyn *Hölkkäri*.  19.6.2010. Viitattu 2.3.2024.
17. 1 2 3 4  Grrr! *Fono.fi - Äänitetietokanta*. Viitattu 2.3.2024.
18. ↑  Vanha suomalaisten poikain vitutuslaulu *Fono.fi - Äänitetietokanta*. Viitattu 2.3.2024.
19. 1 2  Lapinlahden Linnut. Kuudesti laukeava & Muuttuuko ihminen *finna.fi*. Viitattu 2.3.2024.
20. ↑  Lapinlahden linnut Ehkä kaikki Box DVD *blu-ray.com*. Viitattu 2.3.2024. (englanniksi)

Lapinlahden Linnut

| Timo Eränkö · Pekka "Peku" Hedkrok · Matti Jaaranen · Mikko Kivinen · Hannu "Hande" Lemola · Tapio Liinoja · Jussi Liski · Veli-Pekka "Puka" Oinonen · Markku Toikka |
| --- |
| Heikki "Hiski" Salomaa · Jan Noponen · Ari "Arvid" Kettunen · Ari Wahlsten · Pekka "Rekku" Rechardt · Harri "Hate" Kinnunen · Pekka Virtanen · Aarni Kivinen · Sami Kariluoma · Jaku Havukainen |

|  |  |
| --- | --- |
| Studioalbumit | 
* *Lapinlahden Linnut*
* *Jep* (1986)
* *Vihreä gorilla* (1987)
* *Lauluja Nuppilasta* (1988)
* *Elämä janottaa* (1989)
* *Tähdet kertovat* (1990)
* *Grrr!* (1992)
* *Köyhän taivas* (1994)
* *Tyttö huutaa hii!* (1995)
* *Kansandances* (1997)
* *Iso muna* (1999)
* *Kolmas jalka haudassa* (2003)
* *Pienvikaisten paratiisi* (2005)
* *Etiäppäin* (2007)

 |
| Kokoelmat | 
* *Parhaat* (1988)
* *Ei oikotietä sankaruuteen 1983–1989* (1990)
* *Sulkasatoa osa I* (1994)
* *Sulkasatoa osa II* (1995)
* *Höyhenet pöllyää! 90-luvun parhaat* (2000)
* *Sedät jaksaa heilua* (2001)
* *Kaikkien aikojen parhaat* (2002)
* *Loputon lento* (2002)
* *Suomihuiput* (2003)
* *Lintuinfluenssa Vol.1* (2006)
* *Lintuinfluenssa Vol.2* (2006)
* *Parhaat bongaukset 1 1985–1988* (2013)
* *Parhaat bongaukset 2 1989–2007* (2013)
* *Sketsejä radiossa* (2013)

 |
| DVD:t | 
* *Seitsemän kuolemansyntiä* (2006)
* *Maailman kahdeksan ihmettä* (2006)
* *Kuudesti laukeava / Muuttuuko ihminen* (2006)
* *Lapinlahden Linnut: Ehkä kaikki* (2006)
* *25 v. Lennossa 1983-2008* (2008)

 |